ወታደራዊዉ የደርግ መንግስት ስልጣን ላይ በወጣ ማግስትም የቅማንትን የብሔረሰብነት ማንነት ልክ እንደሌሎች የኢትዮጵያ ብሔር ብሔረሰቦች እዉቅና ሰጥቶ በአማራና በቅማንት መካከል የነበሩትን አድሎአዊና ጨቋኝ ግንኙነቶች በህግም ባይሆን በተግባር ለማረም ሙከራዎችን አድርጓል፡፡ ይሁን እንጂ የደርግ መንግስት የቅማንትን ማንነት ባደባባይ ባይክድም በሌሎች ብሔር ብሔረሰቦች ላይ ከፈፀመዉ ኢ-ዲሞክራሲያዊ የአገዛዝ በደል የባሰ በሚባል ሁኔታ በብሔረሰቡ ተወላጆች ላይ ከባድ የህይወት መስዋት አድርሷል፡፡ በጎንደር ከተማ ባደባባይ ላይ ከተጨፈጨፉትና በግፍ እየተገደሉ አስከሬናቸዉ በሊማሊሞ ገደል ከተወረወሩት ዉስጥ የቅማንቶች ቁጥር እጅግ ይበዛ ነበር ቢባል ማጋነን አይሆንም፡፡
